Hann er rétt nefndur á nafn nokkrum sinnum með tilvísunum til atburða úr Harðskafa , bókarinnar á undan Myrká , og Elínborg er í aðalhlutverki , rannsókn glæpsins er í hennar höndum . Arnaldur hefur áður komið inná nauðganir í bókum sínum og sýnt framá nærgætni gagnvart slíkum glæpum og fórnarlömbum þeirra ( ein heimskulegasta breytingin í kvikmyndaaðlöguninni á Mýrinni var að taka út nauðgunina þar sem var lykilatriði fyrir rannsókn málsins ) , en hér er umfjöllunin mun ágengari . Hér sýnir Arnaldur að hann getur vel skapað ókennilegt og dulúðugt andrúmsloft ef honum svo líkar , en jafnframt stingur lýsingin óneitanlega dálítið í stúf við annars háraunsæislegt yfirbragð sögunnar . Hver er svo sekur ? ”